Mari diferențe de temperatură, în weekend, în Republica Moldova. Sâmbătă și Duminică, total opuse
- Nicolae Comănescu
- 18 mai 2024, 08:03
Vreme care se schimbă în rău, azi, 18 mai, în prima zi a weekendului în Republica Moldova. După o creștere ușoară, înregistrată în ultimele zile, temperaturile încep să scadă brusc, după cum anunță meteorologii. Astfel că maximele nu vor depăși valorile de 13 - 17 grade Celsius. În timp ce minima înregistrată va fi de 7 grade.
Sâmbătă va fi vreme mohorâtă în toată Republica Moldova, duminică situația se îndreaptă
Mai mult, cerul va fi acoperit de nori în toate zonele țării și va ploua în mare parte a zilei. Vor fi precipitații însemnate cantitativ în nord și nord-est. La Cahul se vor înregistra 17 grade Celsius, la Ștefan-Vodă și Chișinău se vor consemna câte 15 grade, la Briceni și Rîbnița vor și 14, iar la Bălți, mercurul din termometre va ajunge la 13 grade Celsius.
Duminică, urmează o creștere semnificativă a valorilor termice, pentru că maximele vor fi de 20 - 23 de grade Celsius, conform specialiștilor meteo.
Azi, în România, cerul va fi variabil, cu înnorări temporar accentuate pe parcursul zilei în Transilvania, Maramureş, Moldova, precum şi în zonele montane, unde local vor fi averse, însoţite izolat de descărcări electrice. Pe alocuri, cantităţile de apă vor depăşi 10...15 l/mp şi izolat vor fi condiţii de grindină.
Ce condiții meteo se anunță în România
În restul teritoriului, astfel de fenomene se vor semnala doar pe arii restrânse. Vântul va sufla slab şi moderat, cu uşoare intensificări ziua în regiunile estice. Temperaturile maxime se vor încadra între 15 şi 26 de grade, iar cele minime între 4 şi 13 grade, cu valori mai ridicate în sudul Banatului şi în Dealurile de Vest, până la 16 grade. Noaptea, pe alocuri, se va forma ceaţă. Presiunea atmosferică va fi în uşoară scădere.
În București, vremea se va încălzi. Cerul va fi variabil, iar vântul va sufla slab pânã la moderat. Temperatura maximă va fi de 22...23 de grade, iar cea minimă de 10...12 grade. Presiunea atmosferică va scădea uşor.